
ΤΕΥΧΟΣ ΔΕΥΤΕΡΟ 


Αρ 


. Φύλλου 1869 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας κατά τις Κυρια¬ 
κές και τις ημέρες αργίας ως επίσης σε απογευματι¬ 
νή και νυκτερινή βάρδια για το μόνιμο προσωπικό 
και το προσωπικό Ιδιωτικού Δικαίου της υπηρεσίας 
Καθαριότητας και Πρασίνου καθώς και της Τεχνι¬ 
κής υπηρεσίαςτου Δήμου Ξυλοκάστρου- Ευρωστί- 
νης για το Β' Εξάμηνο του οικονομικού έτους 2017. 

2 Σύστασις και λειτουργία του εκκλησιαστικού 
ιδρύματος υπό την επωνυμίαν «Εκκλησιαστικό 
Ιδρυμα κατ' οίκον φροντίδας ηλικιωμένων και 
ατόμων με αναπηρία της Ιερός Μητροπόλεως 
Μονεμβασίας και Σπάρτης». 

3 Σύστασις και λειτουργία του εκκλησιαστικού 
ιδρύματος υπό την επωνυμίαν «Εκκλησιαστικό 
Ιδρυμα αδελφών Παναγιώτου, Ελένης και Χρυ- 
σάνθουΤζάκα της Ιεράς Μητροπόλεως Μονεμβα¬ 
σίας και Σπάρτης». 


ΑΠΟΦΑΣΕΙΣ 

Αριθμ. απόφ. 304/2017 (1) 

Καθιέρωση υπερωριακής εργασίας κατά τις Κυ¬ 
ριακές και τις ημέρες αργίας ως επίσης σε απο¬ 
γευματινή και νυκτερινή βάρδια για το μόνιμο 
προσωπικό και το προσωπικό Ιδιωτικού Δικαίου 
της υπηρεσίας Καθαριότητας και Πρασίνου κα¬ 
θώς και της Τεχνικής υπηρεσίας του Δήμου Ξυ¬ 
λοκάστρου- Ευρωστίνης για το Β * 1 2 Εξάμηνο του 
οικονομικού έτους 2017. 

Ο ΔΗΜΑΡΧΟΣ ΞΥΛΟΚΑΣΤΡΟΥ - ΕΥΡΩΣΤΙΝΗΣ 

Έχοντας υπόψη: 

1. Τις διατάξεις του άρθρου 58 παρ. 1 του ν. 3852/2010 
(ΦΕΚ 87Α77-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης». 

2. Τις διατάξεις των άρθρων 48 παρ. 2 και 3 και του 
άρθρου 176 του ν. 3584/2007 (ΦΕΚ ΑΊ 43/28.6.2007) 


«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων». 

3. Τις διατάξειςτου άρθρου 12 παρ. 10του ν. 2503/1997. 

4. Την υπ'αριθ. οικ. 2/78400/0022/14.11.2011 Εγκύκλιο 
του Υπουργείου Οικονομικών. 

5. Την αριθ. οικ. 2/13917/0022/17-2-2012 κοινή Υπουρ¬ 
γική απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 
(ΦΕΚ 414/23-2-2012/τ. Β'). 

6. Τις διατάξειςτηςπαρ. 4του άρθρου 2 του ν. 3731/2008. 

7. Την υπ'αριθ. 2/5708/0022/24-10-2012 Εγκύκλιο του 
Υπουργείου Οικονομικών περί «Υπερωριακής Απασχό¬ 
λησης υπαλλήλων ΙΔΑΧ». 

8. Την υπ' αριθ. οικ. 2/41768/0022/20.5.2014 εγκύκλιο 
του Γενικού Λογιστηρίου του Κράτους περί τροποποίη¬ 
σης παρ. 1 του άρθρου 20 του ν. 4024/2011 σχετικά με 
την υπερωριακή εργασία. 

9. Το άρθρο 20 του ν. 4354/2015 (ΦΕΚ 176/Α716-12- 
2015) περί «Διαχείρισης μη εξυπηρετούμενων δανείων, 
μισθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων». 

10. Την υπ'αριθμ. 2/1015/δεπ/5-1 -2016 ερμηνευτική 
εγκύκλιο του Υπουργείου Οικονομικών, Δ/νση Εισοδη¬ 
ματικής Πολιτικήςτου Γενικού Λογιστηρίου του Κράτους. 

11. Την αριθ. 153/2016 απόφαση του Δημοτικού Συμ¬ 
βουλίου «Περί καθορισμού ωραρίου λειτουργίας Υπηρε¬ 
σιών του Δήμου Ξυλοκάστρου-Ευρωστίνης για το έτος 
2016 και εφεξής», ΦΕΚ 2781/τ. Β75-9-2016. 

12. Το γεγονός ότι απαιτείται υπερωριακή απογευμα¬ 
τινή απασχόληση με αμοιβή κατά τις Κυριακές και εξαι¬ 
ρέσιμες ημέρες ή κατά τις νυκτερινές ώρες, είτε προς 
συμπλήρωση της υποχρεωτικής εβδομαδιαίας εργασίας 
είτε καθ' υπέρβαση αυτής, σε υπαλλήλους που ανήκουν 
σε λειτουργούν, βάσει νόμου, όλες τις ημέρες του μήνα 
ή σε δωδεκάωρη ή εικοσιτετράωρη βάση, του προσωπι¬ 
κού για την κάλυψη των παρακάτω αναγκών του Δήμου: 

Τιατην αποκομιδή των απορριμμάτων και τη συνεχή 
λειτουργία της υπηρεσίας καθαριότητας. 

*Για την αντιμετώπιση έκτακτων εποχικών ή όλως 
απρόβλεπτων υπηρεσιακών αναγκών καθώς και την 
εξυπηρέτηση των αναγκών των υπηρεσιών που λει¬ 
τουργούν σε 24ωρη βάση ή όλες τις ημέρες του μήνα. 

*Γιατην αποκατάσταση ζημιών οδοστρωμάτων, κτιρι- 
ακών εγκαταστάσεων καθώς και για την αντιμετώπιση 
καταστάσεων θεομηνιών και εκτάκτων γεγονότων και 
την αντιμετώπιση βλαβών στο δίκτυο ύδρευσης. 

*Για την γραμματειακή υποστήριξη και τήρηση πρακτικών 
του Δημοτικού Συμβουλίου, του Ληξιαρχείου, σε υπαλλή¬ 
λους που έχουν ορισθεί με αντίστοιχες αποφάσεις Δημάρ¬ 
χου, περί ανάθεσης καθηκόντων και των έκτακτων αναγκών 
που θα προκύψουν στις διοικητικές υπηρεσίες του Δήμου. 

*Το γεγονός ότι πρέπει να αντιμετωπισθούν ανάγκες 
εποχικές, έκτακτες ή επείγουσες στα Κέντρα Εξυπηρέ¬ 
τησης Πολιτών. 

*Για τις έκτακτες ανάγκες που θα προκύψουν στην 
υπηρεσία πρασίνου για την αντιμετώπιση καταστάσε¬ 
ων θεομηνιών και εκτάκτων γεγονότων (χιονοπτώσεις, 
πλημμύρες, πυρκαγιές κ.λπ.), για την συντήρηση των 
πλατειών και λοιπών κοινόχρηστων χώρων του Δήμου. 

*Την έλλειψη των υπαλλήλων, οι οποίοι λόγω συνταξι- 
οδότησης ή μετάταξης έχουν αποχωρήσει από την Υπη¬ 
ρεσία, δυσχεραίνει το πρόβλημα αφού ο όγκος δουλειάς 
έχει επιμεριστεί στους εναπομείναντες υπαλλήλους. 

13. Η δαπάνη θα πραγματοποιηθεί εντός των ορίων 
των εγγεγραμμένων πιστώσεων και έχουν εγγράφει 
στους Κ.Α. του προϋπολογισμού του Δήμου Ξυλοκά- 
στρου-Ευρωστίνης χρήσης έτους 2017, αποφασίζουμε: 

Α. Καθιερώνουμε για το Β' εξάμηνο του έτους 2017 για 
το μόνιμο καθώς και για το προσωπικό με σχέση εργα¬ 
σίας ιδιωτικού δικαίου αορίστου και ορισμένου χρόνου 
του Δήμου Ξυλοκάστρου-Ευρωστίνης: 

Την εργασία με αμοιβή πέρα από τις ώρες της υποχρε¬ 
ωτικής απασχόλησης των υπηρεσιών και κατά την υπο¬ 
χρεωτική νυκτερινή βάρδια καθώς η υπηρεσία λειτουργεί 
όλες τις ημέρες του μήνα και εικοσιτετράωρη βάση: 

ΥΠΕΡΩΡΙΑΚΗ ΑΠΟΓΕΥΜΑΤΙΝΗ ΕΡΓΑΣΙΑ ΩΡΕΣ: 


1/ΚΕΠ ΔΗΜΟΤΙΚΗΣ ΕΝΟΤΗΤΑΣ ΞΥΛΟΚΑΣΤΡΟΥ 


ΑΤΟΜΑ 

ΚΛΑΔΟΣ 

ΕΙΔΙΚΟΤΗΤΕΣ 

ΩΡΕΣ 

Ένα(1) 

ΔΕ 

ΔΙΟΙΚΗΤΙΚΟΣ 

120 


2/ ΔΙΟΙΚΗΤΙΚΕΣ ΥΠΗΡΕΣΙΕΣ ΔΗΜΟΥ ΞΥΛΟΚΑΣΤΡΟΥ- 
ΕΥΡΩΣΤΙΝΗΣ 


ΑΤΟΜΑ 

ΚΛΑΔΟΣ 

ΕΙΔΙΚΟΤΗΤΕΣ 

ΩΡΕΣ 

Τρεις (3) 

ΔΕ 

ΔΙΟΙΚΗΤΙΚΟΣ 

360 


3/ΥΠΗΡΕΣΙΑ ΚΑΘΑΡΙΟΤΗΤΑΣ ΔΗΜΟΥ ΞΥΛΟΚΑΣΤΡΟΥ- 
ΕΥΡΩΣΤΙΝΗΣ 


ΑΤΟΜΑ 

ΚΛΑΔΟΣ 

ΕΙΔΙΚΟΤΗΤΕΣ 

ΩΡΕΣ 

Έξι (6) 

ΥΕ 16 

ΕΡΓΑΤΩΝ 

ΚΑΘΑΡΙΟΤΗΤΑΣ 

720 

Τρεις (3) 

ΔΕ 29 

ΟΔΗΓΩΝ 

360 


4/ΥΠΗΡΕΣΙΑ ΤΕΧΝΙΚΩΝ ΕΡΓΩΝ 


ΑΤΟΜΑ 

ΚΛΑΔΟΣ 

ΕΙΔΙΚΟΤΗΤΕΣ 

ΩΡΕΣ 

Δύο (2) 

ΔΕ28 

ΧΕΙΡΙΣΤΕΣ 

ΜΗΧΑΝΗΜΑΤΩΝ 

ΕΡΓΩΝ 

240 


Ένα (1) 

ΥΕ 

ΧΕΙΡΙΣΤΗΣ 

ΜΗΧΑΝΗΜΑΤΩΝ 

ΕΡΓΩΝ 

120 

Ένα (1) 

ΥΕ 

ΟΔΗΓΟΣ 

ΑΥΤΟΚΙΝΗΤΟΥ 

120 

Δύο (2) 

ΔΕ30 

ΤΕΧΝΙΤΩΝ 

240 

Ένα (1) 

ΥΕ 

ΤΕΧΝΙΤΩΝ 

ΠΡΟΣΩΠΙΚΟΥ 

120 

Ένα (1) 

ΔΕ 

ΒΟΗΘΟΣ ΧΕΙΡΙΣΤΩΝ 
ΜΗΧΑΝΗΜΑΤΩΝ 
ΕΡΓΩΝ 

120 


ΥΠΕΡΩΡΙΑΚΗ ΝΥΧΤΕΡΙΝΗ 
ΕΡΓΑΣΙΜΩΝ ΗΜΕΡΩΝ, ΕΡΓΑΣΙΑ ΝΥΚΤΕΡΙΝΗ 
Ή ΗΜΕΡΗΣΙΑ ΚΥΡΙΑΚΩΝ ΚΑΙ ΛΟΙΠΩΝ 
ΕΞΑΙΡΕΣΙΜΩΝ ΗΜΕΡΩΝ 


1/ΥΠΗΡΕΣΙΑ ΚΑΘΑΡΙΟΤΗΤΑΣ ΚΑΙ ΠΡΑΣΙΝΟΥ 


ΑΤΟΜΑ 

ΚΛΑΔΟΣ 

ΕΙΔΙΚΟΤΗΤΕΣ 

ΩΡΕΣ 

Έξι (6) 

ΥΕ 16 

ΕΡΓΑΤΩΝ 

ΚΑΘΑΡΙΟΤΗΤΑΣ 

1296 

Τρία (3) 

ΔΕ 29 

ΟΔΗΓΩΝ 

648 


2/ΥΠΗΡΕΣΙΑΤΕΧΝΙΚΩΝ ΕΡΓΩΝ 


ΑΤΟΜΑ 

ΚΛΑΔΟΣ 

ΕΙΔΙΚΟΤΗΤΕΣ 

ΩΡΕΣ 

Δύο (2) 

ΔΕ28 

ΧΕΙΡΙΣΤΕΣ 

ΜΗΧΑΝΗΜΑΤΩΝ 

ΕΡΓΩΝ 

432 

Ένα (1) 

ΥΕ 

ΧΕΙΡΙΣΤΗΣ 

ΜΗΧΑΝΗΜΑΤΩΝ 

ΕΡΓΩΝ 

216 

Ένα (1) 

ΥΕ 

ΟΔΗΓΟΣ 

ΑΥΤΟΚΙΝΗΤΟΥ 

216 

Δύο (2) 

ΔΕ30 

ΤΕΧΝΙΤΩΝ 

432 

Ένα (1) 

ΥΕ 

ΤΕΧΝΙΤΩΝ 

ΠΡΟΣΩΠΙΚΟΥ 

216 

Ένα (1) 

ΔΕ 

ΒΟΗΘΟΣ ΧΕΙΡΙΣΤΩΝ 
ΜΗΧΑΝΗΜΑΤΩΝ 
ΕΡΓΩΝ 

216 


Από την απόφαση αυτή προκαλείται δαπάνη ύψους 
280.360,00, € η οποία θα βαρύνει τους παρακάτω Κ.Α. 
του προϋπολογισμού του Δήμου οικονομικού έτους 2017: 

**Κ.Α.30.6022 και 30.6052.01,30.6051.05, 30.6051.01 
30.6012 συνολικού ύψους 86.260,00 € και 11.500,00, 
50.000,00, 5.360,00,19.100,00,300,00 € αντίστοιχα 

**Κ.Α. 10.6012.01 και 10.6051.01 και 10.6051.03, συ¬ 
νολικού ύψους 111.100,00 € και 5.000,00 €, 82.500,00, 
23.600,00 € αντίστοιχα και 

**Κ.Α.20.6012 και 20.6051.01 και 20.6051.02, 
20.6051.03 και 20.6051.04, συνολικού ύψους 83.000,00 € 
και 3.500,00, 51.200,00, 14.500,00,10.800,00, 3.000,00 € 
αντίστοιχα. 

Οι κατά τα ως άνω ώρες απογευματινής υπερωριακής 
εργασίας δεν μπορεί να υπερβαίνουν τις εκατόν είκοσι 
(120) ώρες ανά υπάλληλο ανά εξάμηνο καθώς και στην 

καθ’ υπέρβαση εργασία κατά τις νυχτερινές, Κυριακές και 
εξαιρέσιμες ημέρες δεν μπορεί να υπερβούν τις ενενή¬ 
ντα έξι (96) ώρες κατά περίπτωση το εξάμηνο. 

Για το προσωπικό των υπηρεσιών καθαριότητας το 
ανώτατο όριο υπερωριακής εργασίας κατά τις Κυριακές 
και εξαιρέσιμες ημέρες καθώς και κατά τις νυκτερινές 
ώρες, δεν μπορεί να υπερβαίνει τις εκατόν ογδόντα (180) 
ώρες κατά περίπτωση το εξάμηνο. 

Β. Η ονομαστική κατανομή και η κατανομή κατά είδος 
εργασίας (απογευματινή, νυχτερινή, εξαιρέσιμων και Κυ¬ 
ριακών) των ανωτέρω ωρών θα γίνεται με έκδοση βεβαί¬ 
ωσης των αρμοδίων προϊσταμένων και του Δημάρχου. 

Γ. Η απόφαση αυτή ισχύει από την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξυλόκαστρο, 16 Μάίου 2017 

Ο Δήμαρχος 

ΗΛΙΑΣ ΑΝΔΡΙΚΟΠΟΥΛΟΣ 


Αριθμ. 1520/968 (2) 

Σύστασις και λειτουργίας του εκκλησιαστικού 
ιδρύματος υπό την επωνυμίαν «Εκκλησιαστικό 
Ίδρυμα κατ'οίκον φροντίδας ηλικιωμένων και 
ατόμων με αναπηρία της Ιεράς Μητροπόλεως 
Μονεμβασίας και Σπάρτης». 

Η ΙΕΡΑΣ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχοντας υπόψη: 

1) Τας διατάξεις των άρθρων 1 παρ. 4, 29 παρ. 2, 46 
παρ. 2 και 59 παρ. 2 του ν. 590/1977 «Περί του Καταστα¬ 
τικού Χάρτου της Εκκλησίας της Ελλάδος», όπως ετροπο- 
ποιήθησαν διά του άρθρου 68 παρ. 1 του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκαςτης Ιεράς Μητροπόλεως Μονεμβασίας 
και Σπάρτης, 

4) την υπ’ αριθμ. 126/202/24.3.2017 πρότασιντου Σε- 
βασμιωτάτου Μητροπολίτου Μονεμβασίας και Σπάρτης 
Ευσταθίου, 

5) την από 4.4.2017 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 3.5.2017 απόφασιν της Διαρκούς Ιεράς Συ¬ 
νόδου, αποφασίζει: 

Συνιστά εκκλησιαστικό ίδρυμα υπό την επωνυμία «Εκ¬ 
κλησιαστικό Ίδρυμα κατ’ οίκον φροντίδας ηλικιωμένων 
και ατόμων με αναπηρία της Ιεράς Μητροπόλεως Μο¬ 
νεμβασίας και Σπάρτης», η λειτουργία του οποίου θα 
διέπεται από τον εξής Κανονισμό: 

ΚΑΝΟΝΙΣΜΟΣ 

Συστάσεως και λειτουργίας εκκλησιαστικού ιδρύματος 
με την επωνυμία: 


«ΕΚΚΛΗΣΙΑΣΤΙΚΟ ΙΔΡΥΜΑ ΚΑΤΌΙΚΟΝ ΦΡΟΝΤΙΔΑΣ 
ΗΛΙΚΙΩΜΕΝΩΝ ΚΑΙ ΑΤΟΜΩΝ ΜΕ ΑΝΑΠΗΡΙΑ», της Ιεράς 
Μητροπόλεως Μονεμβασίας και Σπάρτης 

Άρθρο 1 

Στην Ιερά Μητρόπολη Μονεμβασίας και Σπάρτης συνιστά- 
ται εκκλησιαστικό ίδρυμα με την επωνυμία «ΕΚΚΛΗΣΙΑΣΤΙΚΟ 
ΙΔΡΥΜΑ ΚΑΤΌΙΚΟΝ ΦΡΟΝΤΙΔΑΣ ΗΛΙΚΙΩΜΕΝΩΝ ΚΑΙ ΑΤΟ¬ 
ΜΩΝ ΜΕ ΑΝΑΠΗΡΙΑ», το οποίον αποτελεί αυτοτελές Νομικό 
Πρόσωπο Ιδιωτικού Δικαίου, που τελεί υπό την άμεση επο- 
πτείατης Ιεράς Μητροπόλεως, διοικείται δε σύμφωνα με τις 
διατάξεις του παρόντος Κανονισμού και είναι κοινωφελές 
Ίδρυμα μη κερδοσκοπικού χαρακτήρα με έδρα τα Γραφεία 
της Ιεράς Μητροπόλεως Μονεμβασίας και Σπάρτης. 

Άρθρο 2 

Σκοποί του Ιδρύματος 

Σκοποί αυτού του Εκκλησιαστικού Ιδρύματος είναι: 
α. Η κατ'οίκον φροντίδα ηλικιωμένων μη αυτοεξυπη- 
ρετουμένων, η στήριξη ατόμων με ειδικές ανάγκες και η 
παροχή σ'αυτούς των αναγκαίων για την επιβίωσή τους. 

β. Η βελτίωση της ποιότητας ζωής των ηλικιωμένων 
ανδρών και γυναικών καθώς και μη ηλικιωμένων (ΑΜΕΑ) 
που χρήζουν υποστηρικτικών, ιατρικών και νοσηλευτικών 
υπηρεσιών και κατ'οίκον βοήθειας, με στόχο την παρα¬ 
μονή τους στο οικείο φυσικό και κοινωνικό περιβάλλον. 

γ. Η διατήρηση της οικογενειακής συνοχής και η απο¬ 
φυγή χρήσης ιδρυματικής φροντίδας και καταστάσεων 
κοινωνικού αποκλεισμού, καθώς και η εξασφάλιση αξι¬ 
οπρεπούς επιπέδου διαβίωσης. 

δ) Η διακριτική συμπαράσταση και ωφέλιμη εκπαίδευ¬ 
ση των μελών της οικογένειας που έχει το πρόβλημα, για 
τη συμμετοχή της στην αντιμετώπιση των εξειδικευμέ- 
νων αναγκών φροντίδας. 

ε) Η ρύθμιση των νοσηλευτικών και υγειονομικών 
αναγκών, όπου είναι εφικτό να καλύπτονται στο σπίτι. 

στ) Η διασύνδεση των εμπεριστάτων και μη αυτοε- 
ξυπηρετουμένων με τις υπηρεσίες που ικανοποιούν τις 
ανάγκες και τα δικαιώματά τους. 

ζ) Η συμπαράσταση στο πένθος και στον πόνο των πε- 
ριθαλπομένων και η ηθική στήριξή τους στη δοκιμασία 
τους, με τη διακριτική ορθόδοξη διδασκαλία και με την 
εκκλησιαστική μυστηριακή ζωή, χωρίς να αποκλείεται 
η προσφορά και σε άτομα μη ορθόδοξα. 

η) Η προσφορά τροφίμων και ενδυμάτων σε άπορους, 
ενδεείς και εμπεριστάτους μονίμους κατοίκους ή διερ- 
χομένους. 

θ) Η προσφορά μαγειρευμένης τροφής και η μεταφορά 
αυτής κατ' οίκον από εθελοντές κληρικούς και λαϊκούς. 

ι) Η καταγραφή και μελέτη των αναγκών κοινωνικής 
φροντίδας όλου του πληθυσμού της Ιεράς Μητροπόλεως 
Μονεμβασίας και Σπάρτης. 

ια) Η προάσπιση των ατομικών και κοινωνικών δικαι¬ 
ωμάτων τους και η προστασία τους από αρνητικές δι¬ 
ακρίσεις και συμπεριφορές κοινωνικού στιγματισμού, 
εκμετάλλευσης, κακοποίησης ή παραμέλησης. 

ιβ) Η μελέτη και προώθηση των αναγκαίων αλλαγών 
στο εσωτερικό του σπιτιού τους, σύμφωνα με τους κανό¬ 
νες εξασφάλισης της μέγιστης χρήσης και προσπέλασης. 

Άρθρο 3 

Πόροι του Εκκλησιαστικού Ιδρύματος 

Πόροι του Εκκλησιαστικού Ιδρύματος είναι: 

α) Οι επιχορηγήσεις από την Ιερά Μητρόπολη και συγκε¬ 
κριμένα από το Γενικό Φιλόπτωχο Ταμείο, από το κεφά¬ 
λαιο των Ευαγών Ιδρυμάτων αυτής και από τα Ενοριακά 
Φιλόπτωχα Ταμεία της Μητροπολιτικής μας περιοχής. 

β) Επιχορηγήσεις από τον Δήμο Σπάρτης ή από άλλο 
Νομικό Πρόσωπο Δημοσίου ή Ιδιωτικού Δικαίου. 

γ) Προσφορές φιλανθρώπων εντοπίων ή ομογενών ή 
από άλλα μέρη της χώρας ως και από κάθε άλλη νόμιμη 
και χρηστή πηγή. 

Άρθρο 4 

Διοίκηση του Εκκλησιαστικού Ιδρύματος 

1. Το Εκκλησιαστικό Ίδρυμα διοικείται από τριμελές 
Διοικητικό Συμβούλιο ως εξής: 

α) Πρόεδρος ο Μητροπολίτης και αναπληρωτής αυτού 
ο Πρωτοσύγκελλος ή ο Γενικός Αρχιερατικός Επίτροπος 
της Ιεράς Μητροπόλεως. 

β) Δύο ευυπόληπτα πρόσωπα, ένας κληρικός και ένας 
λαϊκός με τους αναπληρωτές τους, οριζόμενα από τον 
Πρόεδρο με τριετή θητεία, δυναμένη να ανανεωθεί απε¬ 
ριόριστα. 

2. Κατά την πρώτη συνεδρία συγκροτείται σε σώμα και 
ορίζεται ο γραμματεύς και ο ταμίας. Εάν οι υποχρεώσεις 
του Συμβουλίου είναι πολλές, προσλαμβάνεται και έτε¬ 
ρος γραμματεύς, για τα καθήκοντα και την αποζημίωση 
του οποίου αποφασίζει το Δ.Σ. 

3. Το αξίωμα του Προέδρου και των Μελών του Διοι¬ 
κητικού Συμβουλίου είναι τιμητικό και άμισθο. 

Άρθρο 5 

Καθήκοντα του Διοικητικού Συμβουλίου 

Ι.Το Διοικητικό Συμβούλιο διοικεί το Εκκλησιαστικό 
Ίδρυμα και φροντίζει για την εκπλήρωση των σκοπών 
αυτού. Είναι αρμόδιο για την εν γένει διαχείριση των 
υποθέσεων του Ιδρύματος. 

Ειδικότερα: 

α) Συντάσσει και εγκρίνει τον Απολογισμό και τον 
Προϋπολογισμό Εσόδων και Εξόδων του Ιδρύματος και 
υποβάλλει αυτούς στο Μητροπολιτικό Συμβούλιο για 
την τελική έγκριση αυτών. 

β) Αποφασίζει για κάθε θέμα που δεν προβλέπεται από 
τον παρόντα Κανονισμό. 

2. Οι αποφάσεις του υποβάλλονται στο Μητροπολιτικό 
Συμβούλιο για την ενημέρωσή του, εκτός του Προϋπο¬ 
λογισμού και Απολογισμού που υποβάλλονται για την 
τελική έγκρισή τους. 

Άρθρο 6 

Καθήκοντα του Προέδρου 

του Εκκλησιαστικού Ιδρύματος 

Ο Πρόεδρος: 

α) Αντιπροσωπεύει το Ίδρυμα ενώπιον των Αρχών ή 
εκχωρεί, κατά περίπτωση, το δικαίωμα τούτο σε ένα Μέ¬ 
λος του Διοικητικού Συμβουλίου ή σε Νομικό Σύμβουλο. 


β) Συγκαλεί το Διοικητικό Συμβούλιο ανά τρίμηνο ή 
όποτε κρίνει τούτο απαραίτητο, 
γ) Υπογράφει όλα τα εξερχόμενα έγγραφα, 
δ) Μεριμνά για την εκτέλεση των Αποφάσεων του 
Συμβουλίου και για την πραγματοποίηση των σκοπών 
του Ιδρύματος. 

Άρθρο 7 

Καθήκοντα γραμματέως του Ιδρύματος 
Ί. Ο γραμματεύς συντάσσει τα πρακτικά του Διοικητι¬ 
κού Συμβουλίου και φυλάσσει αυτά, τηρεί βιβλίο Πρω¬ 
τοκόλλου της αλληλογραφίας και φυλάσσει το Αρχείο 
και τη σφραγίδα του Συμβουλίου. 

2.Το Αρχείο και η σφραγίδατου Εκκλησιαστικού Ιδρύ¬ 
ματος φυλάσσονται με ευθύνη του γραμματέως στα Γρα¬ 
φεία της Ιεράς Μητροπόλεως. 

Άρθρο 8 

Καθήκοντα του ταμία 

Ί. Ο ταμίας εισπράττει τις δωρεές και επιχορηγήσεις 
βάσει διπλοτύπων γραμματίων εισπράξεως και υπογρά¬ 
φει αυτά μαζί με τον Πρόεδρο. Επίσης είναι υπεύθυνος 
και υπογράφει τα γραμμάτια ενταλμάτων πληρωμής και 
φυλάσσει τα παραστατικά στοιχεία. 

2. Συντάσσει τον Προϋπολογισμό και τον Απολογισμό 
του Ιδρύματος και εισηγείται τα δέοντα την ημέρα της 
συνεδριάσεως στα μέλη του Συμβουλίου. 

Άρθρο 9 

Διαχειριστικά Βιβλία 

Το Εκκλησιαστικό Ίδρυμα χρησιμοποιεί τα κάτωθιλο- 
γιστικά και διαχειριστικά βιβλία: 
α) Βιβλίο ταμείου (εσόδων και εξόδων) 
β) Τριπλότυπα γραμματίων εισπράξεως 
γ) Γραμμάτια ενταλμάτων πληρωμών 
δ) Βιβλίο κτηματολογίου και περιουσιακών στοιχείων 

Άρθρο 10 

Προσωπικό του Ιδρύματος 
Για την υλοποίηση των σκοπών του Ιδρύματος προ¬ 
σλαμβάνεται με απόφαση του Διοικητικού Συμβουλίου 
ένας υπεύθυνος-Διευθυντής του Ιδρύματος, μία ή δύο 
νοσηλεύτριες, μία κοινωνική λειτουργός, μία ή δύο οι- 
κειακοί βοηθοί και ένας ιατρός γενικής ιατρικής. 

Η πρόσληψη των εργαζομένων γίνεται με ατομική σύμ¬ 
βαση, του δε ιατρού η αποζημίωση πραγματοποιείται 
κατά περίπτωση και με ιδιαίτερη συμφωνία. 

Οι υπηρετούντες από εικοσαετίας στο πρόγραμμα 
«Βοήθεια στο σπίτι» διατηρούν τις θέσεις τους και συ¬ 
νεχίζουν να μισθοδοτούνται όπως μέχρι σήμερα. 

Άρθρο Ί Ί 

Σφραγίδατου Εκκλησιαστικού Ιδρύματος 
Το Εκκλησιαστικό Ίδρυμα έχει δική του σφραγίδα, που 
αναγράφει στον πρώτο κύκλο: «ΙΕΡΑ ΜΗΤΡΟΠΟΛΙΣ ΜΟ- 
ΝΕΜΒΑΣΙΑΣ ΚΑΙ ΣΠΑΡΤΗΣ» και στον εσωτερικό: 

«ΕΚΚΛΗΣΙΑΣΤΙΚΟ ΙΔΡΥΜΑ ΚΑΤΟΙΚΟΝ ΦΡΟΝΤΙΔΑΣ 
ΗΛΙΚΙΩΜΕΝΩΝ ΚΑΙ ΑΤΟΜΩΝ ΜΕ ΑΝΑΠΗΡΙΑ». 




Τεύχος Β' 1869/30.05.2017 

Άρθρο 12 

Τροποποίηση του Κανονισμού 

Ο παρών κανονισμός δύναται να τροποποιηθεί με 
ομόφωνη απόφαση του Διοικητικού Συμβουλίου και 
έγκριση του Μητροπολιτικού Συμβουλίου και με τελική 
έγκριση της ΔΙΣ, δημοσιευόμενη στην Εφημερίδα της 
Κυβερνήσεως και στο Περιοδικό της Εκκλησίας της Ελ¬ 
λάδος «ΕΚΚΛΗΣΙΑ». 

Άρθρο 13 

Ι.Το Εκκλησιαστικό Ιδρυμα καταργείται με ομόφωνη 
απόφαση του Δ.Σ., όταν παύει να εκπληρώνει τον σκοπό 
του. Την απόφαση αυτή διαβιβάζει στην Δ.Ι.Σ. και εκεί¬ 
νη εγκρίνει τελεσίδικα τη διάλυση αυτού. Την απόφαση 
αυτή δημοσιεύει στην Εφημερίδα της Κυβερνήσεως και 
στο Περιοδικό «ΕΚΚΛΗΣΙΑ». 

2. Η τυχόν περιουσία του Ιδρύματος περιέρχεται στο 
Νομικό Πρόσωπο της Ιεράς Μητροπόλεως και διατίθεται 
σε παρεμφερείς σκοπούς. 

Άρθρο 14 

Ισχύς του Κανονισμού 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως και στο 
Περιοδικό της Εκκλησίας της Ελλάδος «ΕΚΚΛΗΣΙΑ». 

Άρθρο 15 

Από τις διατάξεις του παρόντος Κανονισμού δεν προ- 
καλείται δαπάνη στο νομικό πρόσωπο της Ιεράς Μητρο¬ 
πόλεως Μονεμβασίας και Σπάρτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2017 

Ο Πρόεδρος 

Τ Ο Αθηνών ΙΕΡΩΝΥΜΟΣ 


Αριθμ. 1520/967 (3) 

Σύστασις και λειτουργίας του εκκλησιαστικού 
ιδρύματος υπό την επωνυμίαν «Εκκλησιαστικό 
Ίδρυμα αδελφών Παναγιώτου, Ελένης και Χρυ- 
σάνθου Τζάκα της Ιεράς Μητροπόλεως Μονεμ¬ 
βασίας και Σπάρτης». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχοντας υπόψη: 

1) Τας διατάξεις των άρθρων 1 παρ. 4, 29 παρ. 2, 46 
παρ. 2 και 59 παρ. 2 του ν. 590/1977 «Περί του Καταστα¬ 
τικού Χάρτου της Εκκλησίας της Ελλάδος», όπως ετροπο- 
ποιήθησαν δια του άρθρου 68 παρ. 1 του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκαςτης Ιεράς Μητροπόλεως Μονεμβασίας 
και Σπάρτης, 


4) την υπ’ αριθμ. 126/202/24.3.2017 πρότασιντου Σε- 
βασμιωτάτου Μητροπολίτου Μονεμβασίας και Σπάρτης 
Ευσταθίου, 

5) την από 4.4.2017 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 3.5.2017 απόφασιν της Διαρκούς Ιεράς Συ¬ 
νόδου, αποφασίζει: 

Συνιστά εκκλησιαστικό ίδρυμα υπό την επωνυμία «Εκ¬ 
κλησιαστικό Ιδρυμα αδελφών Παναγιώτου, Ελένης και 
Χρυσάνθου Τζάκα, της Ιεράς Μητροπόλεως Μονεμβα¬ 
σίας και Σπάρτης», η λειτουργία του οποίου θα διέπεται 
από τον εξής Κανονισμό: 

ΚΑΝΟΝΙΣΜΟΣ 

Συστάσεως και λειτουργίας Εκκλησιαστικού Ιδρύματος 
με την επωνυμία: 

«ΕΚΚΛΗΣΙΑΣΤΙΚΟ ΙΔΡΥΜΑ ΑΔΕΛΦΩΝ ΠΑΝΑΓΙΩΤΟΥ, 
ΕΛΕΝΗΣ ΚΑΙ ΧΡΥΣΑΝΘΟΥΤΖΑΚΑ ΕΚ ΚΡΕΜΑΣΤΗΣ ΛΑΚΩ¬ 
ΝΙΑΣ» της Ιεράς Μητροπόλεως Μονεμβασίας και Σπάρτης 

Άρθρο 1 

Στην Ιερά Μητρόπολη Μονεμβασίας και Σπάρτης συνι- 
στάται εκκλησιαστικό ίδρυμα με την επωνυμία «ΕΚΚΛΗ¬ 
ΣΙΑΣΤΙΚΟ ΙΔΡΥΜΑ ΑΔΕΛΦΩΝ ΠΑΝΑΓΙΩΤΟΥ, ΕΛΕΝΗΣ 
ΚΑΙ ΧΡΥΣΑΝΘΟΥΤΖΑΚΑ ΕΚ ΚΡΕΜΑΣΤΗΣ ΛΑΚΩΝΙΑΣ», το 
οποίο αποτελεί αυτοτελές Νομικό Πρόσωπο Ιδιωτικού Δι¬ 
καίου μη κερδοσκοπικού χαρακτήρα, που τελεί κάτω από 
την άμεση εποπτεία της Ιεράς Μητροπόλεως Μονεμβα¬ 
σίας και Σπάρτης, διοικείται δε σύμφωνα με τις διατάξεις 
του παρόντος Κανονισμού και έχει ως έδρα τα Γραφεία της 
Ιεράς Μητροπόλεως Μονεμβασίας και Σπάρτης. 

Άρθρο 2 

Σκοποί του Ιδρύματος 

Σκοποί αυτού του Εκκλησιαστικού Ιδρύματος είναι: 

α. Η κατά τον καλύτερο τρόπο αξιοποίηση του ακινήτου 
αυτού και η διαχείριση των κατατεθειμένων χρημάτων. 

β. Η ενίσχυση ενός φοιτητή της Ιατρικής Σχολής και 
ενός υποψηφίου κληρικού ή κληρικού φοιτητή της 0ε- 
ολογικής ή άλλης Εκκλησιαστικής Σχολής με τη χορηγία 
χρηματικού ποσού, το ύψος του οποίου θα αποφασίζει 
το Διοικητικό Συμβούλιο του ιδρύματος, κατά την επι¬ 
τυχία αυτών στις ως ανωτέρω Σχολές. 

γ. Η ενίσχυση και άλλων φοιτητών, ορφανών ή τέκνων 
πολυτέκνων οικογενειών ή απόρων, με διάφορα μικρότε¬ 
ρα ποσά, εφ'όσον θα υπάρχει η οικονομική δυνατότητα 
του Εκκλησιαστικού Ιδρύματος. 

Άρθρο 3 

Πόροι του Εκκλησιαστικού Ιδρύματος 

Πόροι του Εκκλησιαστικού Ιδρύματος είναι: 

α) Τα έσοδα από την αξιοποιήση του διαμερίσματος 
της Αθήνας, επιφάνειας 81,50 τετρ. μέτρων, ευρισκομέ¬ 
νου στον πέμπτο άνω του ισογείου όροφο οικοδομής 
επί της οδού Ευμένους αριθ. 68 του Δ. Βύρωνος της ΠΕ 
Αθηνών, ιδιοκτησίας του Ιδρύματος. 

β) Το κατατεθειμένο, για τον ως ανωτέρω σκοπό, 
στην Τράπεζα ΕΕΙΒΟΒΑΝΚ ποσό των εκατόν έξι χιλιά¬ 
δων ογδόντα δύο ευρώ και ογδόντα τεσσάρων λεπτών 
(106.082,84€) και κάθε άλλη προσφορά ή δωρεά προς 
το Ιδρυμα. 

Άρθρο 4 

Διοίκηση του Εκκλησιαστικού Ιδρύματος 
1 .Το Εκκλησιαστικό Ίδρυμα διοικείται από πενταμελές 
(5) Διοικητικό Συμβούλιο ως εξής: 

α) Πρόεδρος ο Μητροπολίτης με αναπληρωτή τον 
Πρωτοσύγκελλο της Ιερός Μητροπόλεως. 

β) Ο Γενικός Αρχιερατικός Επίτροπος της Ιερός Μητρο¬ 
πόλεως με αναπληρωτή τον Εφημέριο του Μητροπολι- 
τικού Ιερού Ναού. 

γ) Τρία ευυπόληπτα πρόσωπα κληρικοί ή λαϊκοί, με 
τους αναπληρωτές τους, οριζόμενα από τον Πρόεδρο 
μετριετή θητεία, δυναμένη να ανανεωθεί απεριόριστα. 

2. Το Διοικητικό Συμβούλιο κατά την πρώτη Συνεδρία 
αυτού, συγκροτείται σε σώμα και ορίζεται ο αντιπρόε¬ 
δρος, ο γραμματεύς και ο ταμίας. 

3. Το Δ.Σ. συνεδριάζει συγκαλούμενο από τον Πρόε¬ 
δρο μία φορά ανά έτος ή κατά την κρίση αυτού και κατά 
τις εκάστοτε αναφυόμενες ανάγκες. 

4. Το αξίωμα του Προέδρου και των Μελών του Διοι¬ 
κητικού Συμβουλίου είναι τιμητικό και άμισθο. 

Άρθρο 5 

Καθήκοντα του Διοικητικού Συμβουλίου 
Ι.Το Διοικητικό Συμβούλιο διοικεί το Εκκλησιαστικό 
Ίδρυμα και φροντίζει για την εκπλήρωση των σκοπών 
του. Είναι αρμόδιο για την εν γένει διαχείριση των υπο¬ 
θέσεων του Εκκλησιαστικού Ιδρύματος. Ειδικότερα: 

α) Εγκρίνει τον Προϋπολογισμό και Απολογισμό Εσό¬ 
δων και Εξόδων, τους οποίους υποβάλλει στο Μητρο- 
πολιτικό Συμβούλιο προς τελική έγκριση. 

β) Αποφασίζει για την εκπλήρωση των σκοπών του 
Εκκλησιαστικού Ιδρύματος. 

γ) Αποφασίζει για κάθε θέμα μη προβλεπόμενο από 
τον παρόντα Κανονισμό. 

2. Οι αποφάσεις του υποβάλλονται στο Μητροπολιτικό 
Συμβούλιο προς ενημέρωση, πλην του Απολογισμού και 
Προϋπολογισμού που υποβάλλονται για τελική έγκριση. 

Άρθρο 6 

Καθήκοντα του Προέδρου 

του Διοικητικού Συμβουλίου 
Ο Πρόεδρος: 

α) Αντιπροσωπεύει το Εκκλησιαστικό Ίδρυμα ενώπιον 
όλων των Αρχών ή εκχωρεί κατά περίπτωση το δικαίωμα 
τούτο σε άλλο Μέλος του Διοικητικού Συμβουλίου ή σε 
Νομικό Σύμβουλο. 

β) Συγκαλεί το Διοικητικό Συμβούλιο και διευθύνει τις 
συνεδριάσεις του. 

γ) Υπογράφει όλα τα εξερχόμενα έγγραφα, 
δ) Μεριμνά για την εκτέλεση των αποφάσεων του Δι¬ 
οικητικού Συμβουλίου. 

Άρθρο 7 

Διαχείρισις Οικονομικών 

Το Εκκλησιαστικό Ίδρυμα χρησιμοποιείτο κάτωθι λο¬ 
γιστικά και διαχειριστικά βιβλία: 


α) Βιβλίο Ταμείου (Εσόδων και Εξόδων) 
β) Τριπλότυπα Γραμματίων Εισπράξεως 
γ) Γραμμάτια Ενταλμάτων Πληρωμών 
δ) Βιβλίο Κτηματολογίου 

Άρθρο 8 

Καθήκοντα Γραμματέα 

Ί. Ο Γραμματέας συντάσσει τα Πρακτικά του Διοικητι¬ 
κού Συμβουλίου και φυλάσσει το βιβλίο των Πρακτικών 
του. Τηρεί το βιβλίο Πρωτοκόλλου της αλληλογραφίας 
του Εκκλησιαστικού Ιδρύματος και φυλάσσει το Αρχείο 
και τη σφραγίδα του. 

2. Το Αρχείο του Εκκλησιαστικού Ιδρύματος και η 
σφραγίδα του φυλάσσονται στα Γραφεία της Ιεράς Μη¬ 
τροπόλεως με την ευθύνη του Γραμματέα. 

Άρθρο 9 

Σφραγίδα του Εκκλησιαστικού Ιδρύματος 
Το Εκκλησιαστικό Ίδρυμα έχει δική του στρογγυλή 
σφραγίδα, που αναγράφει στον πρώτο γύρο: «ΙΕΡΑ ΜΗ- 
ΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ» και στον εσω¬ 
τερικό: «ΕΚΚΛΗΣΙΑΣΤΙΚΟ ΙΔΡΥΜΑ ΑΔΕΛΦΩΝ ΠΑΝΑΓΙΩ- 
ΤΟΥ, ΧΡΥΣΑΝΘΟΥ ΚΑΙ ΕΛΕΝΗΣΤΖΑΚΑ ΕΚ ΚΡΕΜΑΣΤΗΣ». 

Άρθρο 10 

Τροποποίηση του Κανονισμού 
Ο παρών Κανονισμός μπορεί να τροποποιηθεί ή συ¬ 
μπληρωθεί με ομόφωνη απόφαση του Διοικητικού Συμ¬ 
βουλίου, έγκριση του Μητροπολιτικού Συμβουλίου και 
τελική έγκριση της ΔΙΣ, δημοσιευόμενη στην Εφημερίδα 
της Κυβερνήσεως και στο Περιοδικό της Εκκλησίας της 
Ελλάδος «ΕΚΚΛΗΣΙΑ». 

Άρθρο Ί Ί 

Το Εκκλησιαστικό Ίδρυμα καταργείται όπως ορίζει 
ο Νόμος. Στην περίπτωση αυτή η περιουσία του περι¬ 
έρχεται στο Νομικό Πρόσωπο της Ιεράς Μητροπόλεως 
Μονεμβασίας και Σπάρτης. 

Άρθρο 12 

Ισχύς του Κανονισμού 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως και στο 
Περιοδικό της Εκκλησίας της Ελλάδος «ΕΚΚΛΗΣΙΑ». 

Άρθρο 13 

Από τις διατάξεις του παρόντος Κανονισμού δεν προ- 
καλείται δαπάνη στο Νομικό Πρόσωπο της Ιεράς Μη¬ 
τροπόλεως Μονεμβασίας και Σπάρτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 869/30.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























